audio audioduration (s) 0.1 41.3 | text stringlengths 2 577 |
|---|---|
جاهزين login | |
don't rush take to action | |
المستمعات والمستمعين الرقميين غير الافتراضيين اهلا وسهلا فيكوا من جديد | |
حلقة وعدد جديد من صوت التك وحديثنا هذا الأسبوع يعني كان لابد أنه ايضًا يكون عن عالم السينما والربط ما بين السينما والتقنيات احنا يعني لابد أنه نستضيف حدا اللي هو جاي من هذا العالم ويعني بيتابعه بشكل مباشر ودائم ف بنحكي اهلا وسهلا معنا في ضيافتنا لهذا العدد سماح بصول | |
مرحبا أنس أهلًا أهلًا سماح سمااح ناقدة سينمائية وفنية تعلمت في المجالات الأكاديمية حول السينما والأدب بشكل عام | |
تعمل كصحافية مستقلة تكتب حول الأدب والسينما في كل من المجلات فسحة رمان وفارقة معاي وأيضًا شاركت في العديد من الأبحاث الأكاديمية حول الصحافة والسينما اللي بيتابع سماح بالسوشيال ميديا بشوف هيك تسلق صخور رياضي أشياء غريبة بتخوف ممكن بتعطينا لمحة عنها وبالمقابل ممكن تشوفوا بالبوست اللي بعده حدا عايش فيلم آخر صيحات الموضة ف... | |
لشيء اللي هو يعني بيحكيلنا عن الموضة كيف بتجمع بين هدول بنفس الوقت بالصحافة | |
اييه في اشياء اللي هي بتخلق معاك يعني أنا خلقت في حارة هيك اسمها عين القاطعة | |
فهي كمان فيها عين فيها نبع وكمان مقطوعة كانت عن البلد انت بالجبل فيش عندك ألعابك هي يا بدك تبلبط بالمي يا بدك تتعشبك عالشجر يا على الصخر يعني هدا اللي كان موجود بس طبعًا الآثار بتبين | |
هونا فشخ هونا ندبة هونا جرح هونا شي بس بتضل هاي هِيَ الطفولة الحقيقة فظهر بشي مرحلة من المراحل لقيت كيف أرجع لهذا المحل ف رجعتله شوي اكتر مع شوية تمارين مع شوية معدات بس هناك طفولتي والظاهر انه هناك رح أضل بتتعور شوي هون وشوي هناك بس بتطيب وتقوم يعني | |
هي ممكن كان مدخل احنا جايين نحكي عن الأفلام جايين نحكي عن يعني طبعًا بيوم نحنا بس قبل ما نبدأ openheimer او Barbie اكيد openheimer عن جاد بشكل عام كان فيه ذكى اعتقاد انه كل البنات راح يختاروا Barbie على أساس أنه | |
جايب كمان منظور نسوي مختلف وما إلى ذلك | |
شوف أنا بفكر انه واحد من أكبر التأثيرات تبع فيلم Barbie على النساء هو كميات الزهر اللي رح نلبسها هدا الصيف | |
زي كتير شغلات أنه راح يستغلونا استهلاكيًا راح يستغلوا واحدة من نقاط الضعف الموجودة عند النساء ويملوا السوق بشغلات زهرية | |
فبفكر أنه هذا التأثير المباشر لـ Barbie على النساء بس بالنهاية | |
هو صحيح فيه طريق فيه شيء جميل أنه بحكيلك عن يعني عن التاريخ تبع دمية اللي كانت كثير مثيرة للجدل | |
في التصور تبع المرأه للكمال ومن هي المرأه الجميلة وإيش أنا بدي أكون وزي مين بدي أكون وكيف بدي يكون شكلي | |
ولابد أنه هدا الشي أثر على كتير بنات وبعدين مثلًا إحنا في العالم العربي | |
بيسموها العروسة يعني هي مش لعبة ولا دمية ولا كدا بيسموها العروسة فكمان ارتباط هدا بالثقافة تبعتنا كعرب أنه وكأنه أنه بالنهاية أنتِ لازم تصيري عروسة يعني بتفوت أنت في هيك نقاشات على على | |
كتير أمور اللي هي متعلقة في تربية النساء في تربية البنات في كل العالم من كتير وجهات نظر فحلو أنه نشوف التاريخ تبع هي الدمية وكيف صارت وإيش التطورات والأشياء اللي طرأت عليها بس بفكر أنه إذا اجينا يعني قِسنا المخاطر مخاطر يعني هذا التنميط في تربية النساء على نمط Barbie لا يقل خطورة عن اختراع القنبلة الذرية | |
wow | |
هذه قنبلتين | |
بس انا بصراحة يعني انا لحد الان ما حضرت ايًا من الافلام الاثنين اللي كنا الناس عمالين يحكوا عن مقارنات بينهم لكن اللي لفتني أنه مازال عالم السينما عنده القدرة أنه يخلق نوع من النقاش الاجتماعي | |
وبعضه حاضر بحياة الناس انا صراحة نوعًا ما اتفاجئت لأنه أنه في السنوات الاخيرة اعتماد الناس على استهلاك الفيديوهات القصيرة فيديوهات tiktok reels instgram إلى آخره نوعًا ما بعدت الناس عن هذا العالم وصار استهلاك السينما والافلام الطويلة نوعًا ما دجة قديمة عن جاد في بعد سينما عايشة وحاضرة | |
لدرجة أنه تخلق هذا الشيء أو أنه ممكن يعني مثلًا الجماعة حطوا ميزانيات تسويق جدًا هائلة فهذا اللي يجعلهم يعملوا هذا النقاش العام | |
من فترة كان في فيلم يعني لما نزل اخر نسخة لإلو فيلم fast and furious انا بذكر أنه كنت بالصدفة رايحة على السينما انا وصديقة لإلي | |
طبعًا انا بروح على سينمات بيكون فيها | |
عشرين كرسي مش أكتر من هيك | |
فعم نحكي فإبنها بيحكيلها أنه وين رايحين بتقوله على السينما بيقولها wow لقيتوا كرتات لهذا الفيلم فأجيت انا صححت قولتله لا لا إحنا رايحين فيلم ثاني فكان في طلب على التذاكر الناس كانت تحجز لاسبوع ولاسبوعين عشان تلاقي تذاكر فهذا دليل | |
أنه صحيح في | |
تأثير لكيف شركات الانتاج بتسوق للافلام وكيف بتسوق مسئلة الـ box office وكل هاي الامور | |
بس بس في افلام انت بتشوف بالواقع تبعك يعني أنه لما بتشوف شاب عمره خمستاشر سنة | |
أنه حاجز تذكرة عشان يحضرالفيلم كمان 3 اسابيع من وصوله للبلاد فأنت بتفهم أنه لا في افلام عن جاد الناس بتروح وبتحضرها كمان بفضل الموضوع كمان بفضل | |
التسويق وكمان بفضل الترنس وكمان متنساش أنه إحنا | |
كبنيأدمين مرات كثير من أي جزء من حياتنا | |
على مبدأ التقليد فاذا انت وزوجتك وإبنك روحتوا على الـ على السينما حضرتوا فيلم animation فكمان صديقك ومرته وولاده بيروحوا يرفهوا عن الولاد يحضرون فيلم animation فيعني في مرات هيك وفي كمان ناس عن جاد بتحب وهاي واحدة من الامور اللي انا يعني كتير بفكر إنها مهمة في استمرارية وفي حضور السينما السينما هي هي تجربة متكاملة يعني... | |
على المنصة تاني | |
في تجربة في انك انت بتروح على السينما في انك بتوقف بالدور بتشتري التذاكر او بتكون شاريها اونلاين | |
في انك بتوقف على الفحص عشان يفحصوا تئكرتك في انك بتقف على الدور عشان تشتري الـ popcorn | |
والسعر غالي | |
في انك اه في انك تعبط الـ popcorn عشان ميوكعش منك من هون ومن هون وبعدين تدور على كرسيك وبعدين حدا يكون قاعد على كرسيك | |
الرفق اللي بيكون معك كمان هذا مهم | |
شو بتعملوا كيف بتقعدوا أي كراسي بتختارو | |
بس بحكيلك إيش اللي انا إيش اللي انا بيزعجني بتجربة السينما اعتدنا أنه في زر الـ pause اذا انا بحضر بالدار على اي شاشة في دايمًا إمكانية أنه لحظة شوي | |
الان بنتي بحاجة لشيء انا بحاجه اني اقوم عشان ما أخسر شي فانا بوقف الفيديو أو مثلًا في أي شغلة ثانية أو مثلًا أنه الفيديو صار نوعًا ما ممل يأمي باني اقدم لقدام شوي افحص اذا الامور تتغير أو لا هذا التحكم مش موجود | |
شوف شو بيصير في انت في قاعة السينما لما بتيجي هاي الـ الـ في حوار طويل إنت شايف منلوج نفسي انت مش حابب تشوفه | |
بتطول تليفونك بتنزل الاضاءة على الاخر وبتلعب هيك شوية صغيرة بالتليفون وبتمشي هالكم دقيقة في البيت انت بتعمل pause فالـ pause موجود السؤال هو الطريقة كمان مرات انت ممكن تعمل لعبة مع نفسك انت عم تحضر الفيلم من البيت فبينفع تركض للمطبخ تجيب شغلة وترجع عشان تغطي على يعني زي بظبط ان انت بتطول تليفونك في السينما وبتتفرج عليه... | |
بدنا ناخد بهاي الاعتبار كمان جودة الصوت وجودة الصورة وحجم الشاشة يعني انت قد ميكون عندك حتى لو في عندك يعني مسلاط مكريف في البيت فانت حجم الشاشة لسا هو انت بتتحكم فيه مش بيتحكم فيك لكن مشان هيك انا بفكر أنه هاي هاي التجربة اللي هي بتحوي كتير اشياء بتعرف شو حتى مرات في شيء جميل انا بحبه بما انك ذكرت ارتباطي بعالم الفيلم... | |
يعني هذه الصورة اللي بترسميها سماح بصول بكل هذه التفاصيل الدقيقة ترتبط وترتطم مع اللي بيصير في الارقام وفي لغة الاقتصاد اللي إحنا بنشوفه أنه عادة إيش بيصير بالسوق الامريكي بيصير عندنا في بعد عدة سنوات اليوم في الولايات المتحدة الحديث هو عن أنه كل عيلة في عندها على الاقل اربع اشتراكات مدفوعه في | |
كل ما يسمى الـ streaming أو منصات المشاهدة مثل netflex وغيرها من زي diesny وغيرها بالمقابل إحنا بنشوف أنه كمان الشرق الاوسط بردو في هذه النزعة ايضًا مع شاهد وغيرها ونوعًا ما اليوم صار في نوع على الاقل يمكن ما بعد الكورونا من العزوف من صالات العرض إلى الوجود في البيت وانا كنوع من الارتباط ما بين الديجيتال والـ | |
الجانب الرقمي والافلام انا في عندي نوع من النقص لما انا بشوف مستوى الافلام اللي صار موجود اليوم على الاقل على منصات المشاهدة أنه صار صعب الاقي فيلم اللي بيستحق من وقتي ساعتين أو ساعة ونص اللي احكي جماعة انا بدي اسكر كل شيء وعن جاد اخصص يعني هادول الساعتين بدل ساعة نوم زيادة صار في نقص بهذا الجانب هل هذا إحساس شخصي أو أ... | |
في شغلتين بحب احكيهم هون الشغلة الاولي بدي ارجع كمان ارتبط ببداية حديثنا بالنسبة لـ يعني كمان بالنسبة للركاك اللي انت حكيت عنها أو مسئلة الجودة بس كمان بالنسبة لطول الافلام يعني | |
كل الوقت في يومنا كمان إحساس أنه كل إشي لازم يصيريلا سريع وقصيروبلابلابلا بس هيك للتذكير openhimer طول الفيلم 3 ساعات | |
والناس بتروح | |
وبيحكولك أنه الحديت ما انا نمت امبارح كان تعدي الخمسميت مليون دولار | |
مدخولات wow و barbie شوي صغيره أكثر ساعة وخمسين دقيقة ولكن | |
يُقال أنه يقارب الـ one bilion dollars طيب يعني فكمان هاي الارقام كثير مهمة عشان عن نحكي كمان الاقتصاد وكدا فيلم tom cruisemission mission impossible dead reckoning كمان الفيلم اللي طوله ساعتين واربعين دقيقة وكمان حقق ايرادات تعدت الاربعميت مليون دولار فكمان هادا الموضوع أنه هل عن جاد إحنا بدنا أشياء قصيرة ومعندناش ال... | |
كمان انتاجية اخدوا السيلفي اخدوا السيلفي بالضبط نزلوا الاستوري أنه إحنا كنا بهاي الشغلة | |
بالضبط | |
بالضبط ولكن من ناحية تانية أنه أنه بتشوف الناس عم بتروح وعم بتشوف هاي الافلام فموضوع الفيلم القيم الفيلم الجيد والركاكة تعال ناخد اشي هيك شوي صغير من العالم تبعنا ونكمل فيه أم كلثوم مكانتش لوحدها على الساحة كان في كتير حواليها مطربات اه بإختبار الجودة | |
بعد وفات ام كلثوم بـ X عشرات السنوات | |
انا بسمع ام كلثوم وانت بتسمع ام كلثوم | |
صحيح | |
بدنا أو ما بدنا في نوع من الجودة اللي هو قادر على الصمود وقادر على البقاء | |
كيف هادا الاشي بيجي بالسينما أنه فيه عندك netflex وآخرون | |
في عندك netflex وفي عندك المهرجانات مثلًا | |
يعني كمان بدنا ناخد بعين الاعتبار أنه netflex نفسها طبعًا إحنا نقدر نتصور بدون ما نعرف الناس الذكاء الموجود في هادول الناس الموجودين في هاي المنصات تعال نرجع كم سنة لورا أنه netflex نفسها أنتجت افلام اللي شاركت في مهرجانات واخدت جوائز مثلًا فيلم the two popes | |
اللي كان بيحكي عن باب الفاتيكان أو عن العلاقة هيك اللي بـ شو بيصير عمليًا فالمؤسسة الباباوية في الفاتيكان اللي كان فيلم هدا فيلم | |
هادا الفيلم في حبكة وفي يعني طريقة تفصيل هي هائلة وقليل ما نشوفها على خاصة فيلم جميل | |
فيلم جميل جدًا صحيح فيلم جميل جدًا الفيلم بيحكي كمان عن مؤسسة اللي هي تحكم جزء كبير من العالم والفيلم معمول بطريقة جدًا جميلة وبعدين بتيجي يعني بتشوف كمان اختيار الممثلين اختيار الممثلين كمان ما كان عبثي يعني يعني لما عندك anthony hopkins شو بدك عظمة اكتر من هيك | |
فهن بيـ انا اعتقد يعني أنه netflex بتلعب هاي اللعبة يعني كمان لما netflex أنتجت فيلم the platform اللي هو كان فيلم يعني نفسي اللي انا بعرف جزء كبير من الناس ما احتملوا يشوفوا هذا الفيلم اه | |
أو حضره على عدة مراحل لأنه في تفصيل وفي انت عمليًا بتخاطب نفسك مع يعني طريقة تعاملك مع خاصة شبكات التواصل بشكل يومي | |
بدك تقول حتى مثلًا أنه انت محبوس في غرفة وفي ناس عم تتحكم فيك وهذا بالضبط اللي إحنا عيشناه في كورونا انت موجود انت كل الوقت بتستقبل معلومات واوامر من اشخاص اللي انت مش قادر تتحكم في نفسك ولا قادر تتحكم في مستقبلك فهون الفكرة ان netflex بتلعب هاي اللعبة مش بس netflex بس يعني لأنها اليوم تحولت من منصة عرض إلى منصة إنتاج ... | |
افلام الـ فترة عيد الميلاد اللي كمان طبعًا جايه من الثقافة الامريكية ان كل الكريسماس movies هاي بشكل عام بتحكي عن معجزة الكريسماس فهو انت بتعرف شو بده يصير في الفيلم من اول ثلاث دقائق بس بتقعد وبتحضر لأنه يعني | |
الترند أنه في فترة الشتا كلياتنا نعمل شكولاته سخنه ونتغطي بالاحرام ونحضر فيلم تبع الكريسماس زي الـ | |
زي الـ happy end اللي كان في hollywood إحنا عارفين أنه بالاخر راح يتصالحوا أو راح يتزوجوا أو راح يكون في عندهم يعني يوصلوا للشيء اللي بدهم اياه ولكن بنظل بنقول اه بدنا نحضر للاخر ولكن إحنا قبل ما نوصل للجزء اللي انا بنهايتي يعني محضرلك الاسئلة اللي شوي أصعب سماح عن كل موضوع الذكاء الاصطناعي إحنا راح نطلع لفاصل قصير جد... | |
تستمعون إلى الـ podcast التقني صوت التك مع أنس أبو دعبس | |
المستمعات والمستمعين اهلا وسهلا فيكوا من جديد القسم الثاني من صوت التك وحديثنا هذا الاسبوع عن التقنيات والسينما وللحديث عن الموضوع معنا في الاستوديو | |
الناقدة السينمائية والفنية سماح بصول بنجدد التحية وهقول الان | |
إحنا سماح راح نفوت على عالم الئكاء الاصطناعي | |
كيف لا تقريبًا كل الحلقات الاخيرة الا ما فيها AI بشي محل | |
لأنه فعلًا ثورة جديدة داخلة على عالمنا وصعب جدًا الحديث عن عالم إبداعي دون الحديث عن الذكاء الاصطناعي خاصة الذكاء الاصطناعي التوليدي الـ genrative ai والحديث هناك أنه سماح صار في اليوم إمكانية مفيش داعي للكاتبين للسيناريوهات ما في داعي للمعدين ما في داعي لـ | |
إنتاج ما في داعي لناس بتعرف تشتغل | |
ايه فيديو بشكل جدًا عالي اليوم يمكن حتى من ناحية مصورين والـ green screen | |
تقريبًا صار في إمكانية أنه نستغني عنه | |
الـ AI بيعملنا كل الفيلم | |
شو رأيك بالموضوع | |
يعني انت عم بتحكي عن الـ AI مع حدا كتير old fashion | |
قصة في جانب في أكثر من جانب للموضوع في الجانب الانتاجي وفي جانب الانالي تبعي كمان انا بخاف على نفسي | |
يعني اليوم إذا اذا انت بتسئل chatGPT أي سؤال بيقدر يوفرلك | |
إجابة ممكن بشي مرحلة من المراحل الناس اللي تفوت على تحضر الفيلم حتى من المنصات الرقمية بالبيت أو ف السينما يبتكرولها انا بعرف survey هيك كان أنه انت تفوت تعبيه | |
وفجأه تلاقي الذكاء الاصطناعي كاتبلك مقال نقدي بناءًا على تقييمات الناس للفيلم فبيبطل في حاجة لسماح | |
هون انا شوي بختلف معك | |
بس كملي شوف هو مخيف يعني هذا العالم كتير مخيف يعني واضح أنه الاضراب اللي كان قبل فترة بـ hollywood أنه كان في يُقال ان في ميه خمسة وتلاتين ألف ممثل شغالين في يعني صناعة السينما الامريكية وقعوا على عريضة أو كان في عندهم هيك حرجة إحتجاج على كل موضوع دخول الذكاء الاصطناعي لعالم السينما انا بفهم هاي الناس لأنه انت عم تحكي ... | |
هذه وظائف هذه وظائف أكيد راح تتغير يعني جزء منها ممكن راح يعني يختفي تمامًا ولكن الان هون السؤال عن جاد هذا العالم إحنا بس كمنتجين أو كناس اللي بتشتغل بالمجالات الابداعية بدنا نحكي أنه هذا الشيء عمال ياخدلي وظيفتي انا ضده خلاص ولا ممكن أنه يكون بالعكس فرصة لتطوير هذه الصناعة بمحلات معينة لحتى عن جاد نوصل لحبكة أحسن نوص... | |
لاشك أنه كل التغييرات التقنية اللي عم بتصير في العالم بدها تأثر على السينما بشكل أو بآخر والسؤال وين بدها تأثر بأي مساحات يعني اليوم إتحاد كتاب السيناريو في عنده مشكلة مع الموضوع أنه ما بده الذكاء الاصطناعي يكتب سيناريوهات إحنا بدنا نكتب السيناريوهات | |
هذا جانب ولكن انا بدي استخدم الذكاء الاصطناعي في تصوير مشاهد اللي انا ما بدي خطورة ما بدي أشكل خطورة على حياة الممثل مثلًا أو يمكن في عندي فكرة تنفيذها لحد اليوم كان صعب بوجود الامكانيات التقنية صرت بقدر انفذ هاي الفكرة فهذا رائع فالسؤال أنه انا وين بدي هذا الابتكار وين بدي الذكاء الاصطناعي يفوت وين بدي هاي التغييرات ت... | |
تسهل العمل هل انا بدي اياها تحقق افكار و fantasies اللي كانت موجودة عند كُتاب السيناريو ولا عن جاد بدها تقصي مهن كثيرة اللي موجودة اليوم وتيجي تدخل محلها وبالتالي زي ما انت حكيت يمكن ينفتح الباب لفرص مهن اللي ما كانت موجودة اه قديش بدك مطورين أو قديش بدك تشغل ناس اللي هن يعملوا هادا يعني إدخال المعلومات للبرامج المعينة... | |
سيناريو ولا مشهد ولا كمان الفيلم نفسه يعني كمان أكيد انت اليوم كمنتج أنه ما في عندك كبسة بتكبسها وبعد 3 ايام بيجي يحكيلك هذا الفيلم جاهز يعني بس بدك تاخده ولا بدكش تاخده لحد الان أنه في process لحد الان لحد الان | |
أنه في process لحد الان لحد الان |
Subsets and Splits
No community queries yet
The top public SQL queries from the community will appear here once available.